nahid-hub/BLUGE-bengali-wikipedia-section-title-prediction huggingface dataset:
শিকোকু দ্বীপের উত্তর-পশ্চিমে কাগাওয়া প্রশাসনিক অঞ্চলের অবস্থান। এর পশ্চিমে এহিমে ও দক্ষিণে তোকুশিমা প্রশাসনিক অঞ্চলের সীমা। এর উত্তরে সেতো অন্তর্দেশীয় সাগরের উপকূল ও তার অপর পাড়ে ওকায়ামা প্রশাসনিক অঞ্চল অবস্থিত। কাগাওয়ার দক্ষিণ প্রান্ত বরাবর সানুকি পর্বতমালা বিস্তৃত।

আয়তনের বিচারে কাগাওয়া বর্তমানে জাপানের ক্ষুদ্রতম প্রশাসনিক অঞ্চল। ১৯৯০ এর দশকে কান্‌সাই বিমানবন্দর নির্মাণের আগে অবধি এই খেতাব ছিল ওসাকার কুক্ষিগত।

২০১২ এর এপ্রিল মাসের হিসেব অনুযায়ী কাগাওয়ার মোট ভূমির ১১ শতাংশ সংরক্ষিত বনাঞ্চল। এর মধ্যে আছে সেতোকাইনাই জাতীয় উদ্যান এবং ওওতাকি-ওওকাওয়া প্রশাসনিক আঞ্চলিক উদ্যান।

সঠিক অনুচ্ছেদ শিরোনাম কোনটি?
titleA. ইতিহাস
titleB. অর্থনীতি
titleC. ভূগোল
titleD. জলবায়ু
উত্তর: titleC
১৮৯৭ সালে পাশ্চাত্য থেকে ফিরে আসার পর বিবেকানন্দ ভারতের বিভিন্ন রাজ্য ভ্রমণ করেন। ১৮৯৯ সালের জানুয়ারি মাসে, তিনি রামকৃষ্ণ মঠ ও মিশনের বাংলা মুখপত্র "উদ্বোধন" পত্রিকা চালু করেন। এই পত্রিকার জন্য তিনি "ভাববার কথা", "বর্ত্তমান ভারত", "পরিব্রাজক" ও "প্রাচ্য ও পাশ্চাত্য" প্রবন্ধগুলি রচনা করেন। ১৮৯৯ সালের মার্চ মাসের "উদ্বোধন" পত্রিকায় বাংলা নিবন্ধ "বর্ত্তমান ভারত" প্রকাশিত হয়।

সঠিক অনুচ্ছেদ শিরোনাম কোনটি?
titleA. গুরুত্ব
titleB. সংক্ষিপ্তসার
titleC. প্রকাশনা
titleD. প্রেক্ষাপট
উত্তর: titleD
নবগঠিত বাংলাদেশ সশস্ত্র বাহিনী মুক্তিবাহিনীর কিছু সংখ্যক গেরিলাকে নিয়োগ দেয়। মুক্তি বাহিনীর সর্বাধিনায়ক জেনারেল ওসমানী বাংলাদেশ সেনাবাহিনীর জেনারেল নিযুক্ত হন। বহু বছর ধরে মুক্তিবাহিনী থেকে নিয়োগপ্রাপ্ত এবং পশ্চিম পাকিস্তানের জন্য কাজ করে যাওয়া বাঙ্গালী অফিসারদের মধ্যে বৈষম্য বিরাজ করেছিলো। কিছু বিপথগামী অফিসার ১৯৭৫ সালের ১৫ই আগস্ট রাষ্ট্রপতি শেখ মুজিবুর রহমানকে খুন করে রাজনীতিবিদ খন্দকার মোশতাক আহমেদকে রাষ্ট্রপতি এবং মেজর জেনারেল জিয়াউর রহমানকে বাংলাদেশ সেনাবাহিনীর সেনা প্রধান করে নতুন শাসনব্যাবস্থা প্রতিষ্ঠা করে। ৩ নভেম্বর ব্রিগেডিয়ার খালেদ মোশাররফ মুজিবের হত্যাকারী সামরিক বাহিনীকে উৎখাত করেন। পরবর্তীতে তিনিও ৭ নভেম্বর কর্নেল আবু তাহেরের নেত্রিত্তে অফিসারদের একটি সমাজতান্ত্রিক দল দ্বারা উৎখাতিত হন এবং জিয়াউর রহমান ক্ষমতায় আসেন। এই ঘটনাটি সিপাহী – জনতা বিপ্লব নামে পরিচিত। জিয়াউর রহমান রাষ্ট্রপতি থাকাকালীন সময় সামরিক বাহিনী পুনরায় সংগঠিত হয়। তিনি প্রতিদ্বন্দ্বিতামূলক সংঘাত এবং ক্যাডেটদের অভিযোগের অবসান ঘটান। ১৯৮১ সালে একটি সামরিক অভ্যুত্থানের মাধ্যমে জিয়াউর রহমান উৎখাতিত হন এবং পরের বছর ল্যাফটেনেন্ট জেনারেল হুসেইন মুহাম্মদ এরশাদ নির্বাচিত প্রেসিডেন্ট আব্দুস সাত্তারের কাছ থেকে ক্ষমতা গ্রহণ করেন। ১৯৯১ সালে গনতন্ত্র প্রতিষ্ঠা হওয়ার আগে পর্যন্ত জিয়াউর রহমান এবং পরবর্তীতে হুসাইন মোহাম্মদ এরশাদের শাসনামলে সামরিক বাহিনী দেশের রাজনীতির সবচেয়ে গুরুত্বপূর্ণ স্থান দখল করে ছিল।

সঠিক অনুচ্ছেদ শিরোনাম কোনটি?
titleA. বাংলাদেশের স্বাধীনতা যুদ্ধ
titleB. আধুনিক সময়
titleC. ইতিহাস
titleD. স্বাধীনতার পর
উত্তর: titleD
ভারতের সীমানা পুনর্নির্ধারণ কমিশনের নির্দেশিকা অনুসারে ৭ নং দিনহাটা বিধানসভা কেন্দ্রটি দিনহাটা পৌরসভা, দিনহাটা-২ সিডি ব্লক এবং ভেটাগুড়ি-১, দিনহাটা গ্রাম-১, দিনহাটা গ্রাম-২ এবং পুটিমারি-১ গ্রাম পঞ্চায়েত গুলি দিনহাটা-১ সিডি ব্লকের অন্তর্গত।

দিনহাটা বিধানসভা কেন্দ্রটি ১ নং কোচবিহার লোকসভা কেন্দ্র(এসসি) র অন্তর্গত।

সঠিক অনুচ্ছেদ শিরোনাম কোনটি?
titleA. ২০০৬
titleB. এলাকা
titleC. ১৯৭২ - ২০০৬
titleD. ২০১১
উত্তর: titleB
হার্ভের অবসরকালীন সময়ে কেবলমাত্র ব্র্যাডম্যানই তার তুলনায় অধিক রান ও সেঞ্চুরি করতে পেরেছিলেন। হার্ভে তার পায়ের সুচারু কারুকাজ ও স্ট্রোক প্লে’র জন্য বিখ্যাত ছিলেন। পাশাপাশি ফিল্ডিংয়েও সমান দক্ষ ছিলেন। অবসর পরবর্তীকালে তিনি বারো বছর অস্ট্রেলিয়া জাতীয় ক্রিকেট দলের নির্বাচক ছিলেন। কিন্তু সাম্প্রতিককালে তিনি দীর্ঘদিন যাবৎ আধুনিক ক্রিকেটের সমালোচনায় মুখর হয়ে সরব ভূমিকা পালন করছেন। ২০০০ সালে অস্ট্রেলীয় ক্রিকেট হল অব ফেমে অন্তর্ভুক্ত হয়েছেন। এছাড়াও, অস্ট্রেলিয়া ক্রিকেট বোর্ডের শতাব্দীর সেরা দলের অন্যতম সদস্য হিসেবে মনোনীত হন নীল হার্ভে। ২০০৯ সালে আইসিসি ক্রিকেট হল অব ফেমের জন্য মনোনীত ৫৫জন ক্রিকেটারের মধ্যে তাঁকেও অন্তর্ভুক্ত করা হয়।



সঠিক অনুচ্ছেদ শিরোনাম কোনটি?
titleA. খেলোয়াড়ী জীবন
titleB. অধিনায়কত্ব
titleC. অবসর পরবর্তীকাল
titleD. ব্যক্তিগত জীবন
উত্তর: titleC
তার আসল নাম ছিল শ্রীশচন্দ্র পাল। জন্ম মূলবর্গ, ঢাকায়। ১৯০৫ সালে গুপ্ত বিপ্লবী দলের সাথে তার যোগাযোগ হয়। ঢাকায় হেমচন্দ্র ঘোষ স্থাপিত মুক্তি সংঘের সাথে যুক্ত (পরে বেংগল ভলান্টিয়ার্স দল) ছিলেন। এই বিপ্লবী সংগঠনের অনুগত সৈনিক শ্রীশ পাল বহু দুঃসাহসীক কর্মের হোতা ছিলেন। তিনি নেতাজী সুভাষচন্দ্র বসুর একনিষ্ঠ ভক্ত ছিলেন।

সঠিক অনুচ্ছেদ শিরোনাম কোনটি?
titleA. অন্যান্য বৈপ্লবিক কাজ
titleB. নন্দলাল হত্যা
titleC. মৃত্যু
titleD. বিপ্লবী তৎপরতা
উত্তর: titleD
উসমানীয় সাম্রাজ্য ১৯১৪ সালের ২ আগস্ট স্বাক্ষরিত গোপনীয় চুক্তির মাধ্যমে উসমানীয়-জার্মান জোট গঠন করে অক্ষ শক্তিতে যোগদান করে। ককেসাসে উসমানীয় সাম্রাজ্যের মূল লক্ষ্য ছিল রুশ-তুর্কি যুদ্ধের (১৮৭৭– ১৮৭৮) সময় হারানো এলাকা বিশেষকরে আর্তভিন, আর্দাহান, কার্স এবং বাতুম বন্দর পুনরুদ্ধার করা। এই অঞ্চলে উসমানীয়দের সাফল্য রাশিয়ানদের পোলিশ এবং গ্যালিসিয়ান রণক্ষেত্র থেকে সেনা সরিয়ে নিতে বাধ্য করবে।

এই কারণে জার্মান পরামর্শদাতারা উসমানীয় সেনাবাহিনীর  এই অভিযানকে সমর্থন করে। অর্থনৈতিক দৃষ্টিকোণ থেকে, উসমানীয়দের বরং বলা ভাল জার্মানির কৌশলগত লক্ষ্য ছিল ক্যাস্পিয়ান সাগরের চারপাশে হাইড্রোকার্বন সংস্থানগুলিতে রাশিয়ান সংযোগ বন্ধ করে দেওয়া।

জার্মানি প্রথম বিশ্বযুদ্ধের প্রাক্কালে প্রাচ্যের জন্য একটি গোয়েন্দা সংস্থা প্রতিষ্ঠা করে। এ্যাংলো-রাশিয়ান মৈত্রী ভেঙে ফেলার জন্য সংস্থাটি পারস্য থেকে মিশর এবং আফগানিস্তানে গোয়েন্দা তথ্য সংগ্রহ ও ধ্বংসাত্মক মিশনে জড়িত ছিল। উসমানীয় যুদ্ধ মন্ত্রী এনভার পাশা দাবি করেন যে পারস্যের মূল শহরগুলিতে যদি রাশিয়ানরা পরাজিত হয় তবে এটি আজারবাইজান, পাশাপাশি মধ্য প্রাচ্যের বাকী অংশ এবং ককেশাসের পথ উন্মুক্ত করবে।

এনভার মনে মনে পরিকল্পনা করেন যে,  যদি এই দেশগুলিকে পশ্চিমা প্রভাব থেকে সরিয়ে নেওয়া যায় তাহলে এই নতুন প্রতিষ্ঠিত তুর্কি রাজ্যগুলির মধ্যে একটি সহযোগিতা গড়ে তুলবেন। এনভারের প্রকল্পটি ইউরোপীয় স্বার্থের সাথে সাংঘর্ষিক, যা বেশ কয়েকটি মূল সাম্রাজ্যিক শক্তির মধ্যে বিবাদের কারণ হিসাবে কাজ করেছে। উসমানীয়রা সুয়েজ খাল দিয়ে ভারত ও প্রাচ্যের সাথে ব্রিটেনের যোগাযোগ বন্ধ করে দেওয়ারও হুমকি দেয়। জার্মানরা অক্ষশক্তির জন্য খালটি দখল করতে বা কমপক্ষে মিত্রবাহিনীর গুরুত্বপূর্ণ জাহাজ চলাচলের রাস্তাটি বন্ধ করার প্রত্যাশা করেছিল।

সঠিক অনুচ্ছেদ শিরোনাম কোনটি?
titleA. উসমানীয় এবং অক্ষ শক্তি
titleB. ১৯১৬
titleC. সৈন্য সংগ্রহ
titleD. শান্তি চুক্তি
উত্তর: titleA
২০০৬ সালে, তিনি ভারতীয় সংগীত একাডেমি (আইএমএ) সহ-প্রতিষ্ঠা করেছিলেন, এখানে তাঁর পিতা প্রধান পৃষ্ঠপোষক হিসাবে ছিলেন। এই সংস্থা ভারতীয় সংগীতের বিভিন্ন রূপকে প্রচার করে। ২০০৬ সালের ১৮ই ফেব্রুয়ারি তারিখে, মুম্বইয়ের 'ন্যাশনাল সেন্টার ফর দ্য পারফর্মিং আর্টস'-এ তৎকালীন রাষ্ট্রপতি এ পি জে আবদুল কালামের দ্বারা এই একাডেমির আনুষ্ঠানিক উদ্বোধন করা হয়েছিল।

আইএমএ পুরানো এবং অসুস্থ সংগীতশিল্পীদের জরুরি চিকিৎসায় সহায়তা করে। এই একাডেমী হতে প্রতি বছর আইএমএ পুরস্কার প্রদান করা হয়। ২০০৭ সালে, উক্ত বার্ষিক অনুষ্ঠানের পুরস্কার প্রদান করেন তৎকালীন রাষ্ট্রপতি এ পি জে আবদুল কালাম। পুরস্কার প্রাপকদের মধ্যে কর্ণাটকী সংগীতশিল্পী বালামুরলীকৃষ্ণ, নেপথ্য সংগীত শিল্পী আশা ভোঁসলে, সংগীত রচয়িতা ইলাইয়ারাজা, হিন্দুস্তানী ধ্রুপদী গায়ক গিরিজা দেবী এবং সরোদ বাদক আলী আকবর খান অন্যতম ছিলেন।

আইএমএ "আইডিয়া জলসা লাইভ কনসার্ট" নামে ভারত জুড়ে ৫০টিরও বেশি শহরে অনুষ্ঠানের আয়োজন করেছে; যার মধ্যে ২০১৩ সালের জানুয়ারি মাসে অনুষ্ঠিত কনসার্টটি প্রায় ৭ কোটি (৭০ মিলিয়ন) দর্শক দেখেছেন। দুর্গা "তিরঙ্গা" নামে একটি কাজ পরিচালনা করেছিলেন, যা সারা বিশ্ব জুড়ে ভ্রমণ করেছিল। তিনি ভারতীয় সেন্সর বোর্ডের বোর্ড সদস্য হিসাবে এক মেয়াদে দায়িত্ব পালন করেছিলেন।

সঠিক অনুচ্ছেদ শিরোনাম কোনটি?
titleA. পেশা
titleB. ব্যক্তিগত জীবন
titleC. প্রারম্ভিক জীবন
titleD. ভারতীয় সংগীত একাডেমি
উত্তর: titleD
অনেক স্কুলের সকল শিক্ষার স্তরেই শিক্ষণীয়-কাজ কর্মসূচিগুলির জন্য নিবেদন করা হয়, যেখানে শিক্ষার্থীদের স্বেচ্ছাসেবীর কাজের মাধ্যমে সমাজের সেবা করার সুযোগ দেয়া হয় যা তাদের শিক্ষামূলক কৃতিত্বে যোগ হয়। জ্যানেট এইলার এবং ডিউইট  ই.গিলেস, জেআর. রচিত "ওয়ার্স দা লার্নিং ইন সার্ভিস-লার্নিং?" এর ভূমিকাতে আলেক্সান্ডার আস্তিন বলেছেন, "... আমরা শিক্ষণীয়-কাজকে উচ শিক্ষায় আরো বেশি ব্যাপকভাবে গ্রহণ করতে চাই কারণ আমরা দেখতে পাই এটা একটা শক্তিশালী উপায় শিক্ষার্থীদের আরো বেশি যত্নশীল এবং দায়িত্বপূর্ণ অভিভাবক আর নাগরিক হিসেবে গড়ে তুলার এবং কলেজ আর বিশ্ববিদ্যালয়গুলিকে ভালোভাবে 'সমাজ-সেবার' প্রতি অঙ্গীকারবদ্ধ করার।" শিক্ষণীয়-কাজ সম্পর্কে সংজ্ঞায়িত করার সময় হার্ভার্ড-এর  চিকিৎসাশাস্ত্র বলেছে, "শিক্ষণীয়-কাজ পুঁথিগত শিক্ষা এবং স্বেচ্ছাসেবী নাগরিক সেবার মধ্যে পারস্পরিক শক্তিশালী উপায় যোগসূত্র স্থাপন করে।… শিক্ষণীয়-কাজকে একধরণের অংশীদারিত্বমূলক সম্পর্কের মাধ্যমে সংজ্ঞায়িত করা যায়: শিক্ষার্থীরা সেবা দানকারী সংস্থা ও গোষ্ঠী থেকে শিক্ষা পায় এবং, বিনিময়ে, মানুষ এবং গোষ্ঠীর প্রয়োজন পূরণে শক্তি, বুদ্ধিমত্তা, প্রতিশ্রুতি, সময় আর দক্ষতা দেয়।" শিক্ষণীয়-কাজের জন্য স্বেচ্ছাসেবীর কাজ করলে এর ফলশ্রুতিতে দেখা যায় এটি শরীর আর মন দুটোই সংযুক্ত করে, এইভাবে একটি শক্তিশালী শিক্ষণীয় অভিজ্ঞতা অর্জিত হয়; জ্যানেট এইলার এবং ডিউইট  ই. গিলেস, এর মতানুসারে, এর সাফল্য হলো প্রকৃত ঘটনা থেকে "…শিক্ষার্থীদের আগ্রহী করে তুলে তাদের উন্নতির জন্য…" যদিও সবার কাছে ন্যায়সঙ্গত পথ হিসেবে বিবেচিত নয়, শিক্ষণীয়-কাজের যৌক্তিকতা নিয়ে গবেষণা অনেক বেড়েছে। জ্যানেট এইলার এবং ডিউইট  ই.গিলেস , শিক্ষণীয়-কাজ কর্মসূচির গুরূত্ব নিরুপন করতে মার্কিন কলেজের শিক্ষার্থীদের  উপর একটি জাতীয় পাঠপরীক্ষা করেছেন, এইলার এবং গিলেস এর মতে, এই পাঠপরীক্ষাগুলো করা হয়েছে একটি সেমিস্টার নাগরিক সেবার পূর্বে এবং পরে, শিক্ষার্থীদের উপর শিক্ষণীয়-কাজের প্রভাব পরীক্ষা করতে এটি করা হয়েছে।" শিক্ষণীয়-কাজের সাথে জড়িত শিক্ষার্থীদের সম্পর্কে তারা তাদের অভিজ্ঞতা বর্ণনা করেছেন এভাবে: "শিক্ষার্থীরা শিক্ষণীয়-কাজ পছন্দ করে। যখন আমরা একদল শিক্ষার্থীদের সাথে শিক্ষণীয়-কাজ সংক্রান্ত অভিজ্ঞতা আলোচনা করছিলাম, তাদের উৎসাহ ছিল সুস্পষ্ট।… এটা পরিষ্কার [শিক্ষার্থীরা] বিশ্বাস করে যে, যা তারা শিক্ষণীয়-কাজ থেকে অর্জন করে তা গুণগতভাবে গতানুগতিক শিক্ষা থেকে পৃথক।" 

সঠিক অনুচ্ছেদ শিরোনাম কোনটি?
titleA. সামাজিক স্বেচ্ছাসেবী কাজ  বা কল্যানমুলক স্বেচ্ছাসেবী কাজ
titleB. স্বেচ্ছাসেবী কার্যক্রম শিক্ষণীয়-কাজ কর্মসূচিগুলিতে ব্যবহৃত হয়
titleC. জরুরী পরিস্থিতিতে স্বেচ্ছাসেবী কাজ
titleD. ব্যুৎপত্তি ও ইতিহাস
উত্তর: titleB
ছিন্নমস্তার গাত্রবর্ণ জবাফুলের ন্যায় লাল অথবা কোটিসূর্যের ন্যায় উজ্জ্বল। তিনি সাধারণত নগ্না এবং আলুলায়িত কুন্তলা। ছিন্নমস্তা ষোড়শী এবং পীনোন্নত পয়োধরা, তার হৃদয়ের নিকট একটি নীলপদ্ম বিদ্যমান। তিনি নাগযজ্ঞোপবীত ধারণ করে থাকেন। তার গলদেশে অন্যান্য অলংকারের সঙ্গে নরকরোটি বা ছিন্নমুণ্ডের মালা দোদুল্যমান। বাম হাতে তিনি নিজমুণ্ড ধারণ করে থাকেন। কোনো কোনো মূর্তিতে তিনি থালা বা নরকপালের উপর নিজমুণ্ড ধারণ করেন। দেবীর ডান হাতে একটি কাতরি থাকে, যার মাধ্যমে তিনি তার মস্তক ছিন্ন করেন। ছিন্নমস্তকে মুকুট ও অন্যান্য অলংকার দেখা যায়। তার কবন্ধ থেকে তিনটি রক্তধারা ফিনকি দিয়ে বেরিয়ে আসতেও দেখা যায়। একটি রক্তধারা তার এবং অপর দুটি তার দুই যোগিনী সহচরীর মুখে প্রবেশ করে। তার দুই সহচরী – বামে ডাকিনী ও ডানে বর্ণনী – উভয়েই নগ্না, জটাজুটধারিণী বা আলুলায়িত কুন্তলা, ত্রিনয়না, পীনোন্নত-পয়োধরা, নাগযজ্ঞোপবীতধারিণী, বাম হস্তে নরকপাল ও দক্ষিণ হস্তে কাতরিধারিণী। ডাকিনী কৃষ্ণবর্ণা; তিনি তমোগুণের প্রতীক এবং বর্ণনী রক্তবর্ণা, তিনি রজোগুণের প্রতীক। দক্ষিণ পদ প্রসারিত ও বামপদ ঈষৎ বঙ্কিম অবস্থায় ছিন্নমস্তা কাম ও রতির দেহের উপর যুদ্ধভঙ্গিমায় দণ্ডায়মানা। কাম ও রতি উভয়েই প্রেমের দেবতা। কাম যৌনকামনার প্রতীক। তার দেহের উপর বিপরীত রতি ভঙ্গিমায় যৌনসংগমরত অবস্থায় রয়েছেন কামপত্নী রতি। কাম-রতি শায়িত রয়েছেন পদ্মের উপর এবং দেবীর পশ্চাদপটে রয়েছে শ্মশানঘাট। ছিন্নমস্তার এই জনপ্রিয় রূপটিই "তন্ত্রসার" ও "ত্রিশক্তিতন্ত্র" গ্রন্থে বর্ণিত হয়েছে।

অনেক সময় দেবীর সহচরীগণ হাতে ছিন্নমুণ্ড (তাদের নিজেদের নয়) ধারণ করে থাকেন। কোথাও কোথাও কাম-রতির বদলে কৃষ্ণ ও রাধাকে দেবীর পদতলে দেখা যায়। কোনো কোনো মূর্তিতে যুগলের তলায় পদ্মের বদলে চিতাসজ্জা লক্ষিত হয়। কোথাও কোথাও যুগলকে ছাড়াই ছিন্নমস্তা মূর্তি কল্পিত হয়। কোনো মূর্তিতে আবার দেবীর তলায় তার স্বামী শিবকে দেখা যায়; এই মূর্তিতে দেবী হাঁটু মুড়ে বসে শিবের সঙ্গে রতিসংগমরত অবস্থায় থাকেন।

ছিন্নমস্তার জনপ্রিয় মূর্তিকল্পটি পীতবর্ণা ছিন্নমস্তক বৌদ্ধ দেবী বজ্রযোগিনীর সমতুল্য। কেবল বজ্রযোগিনী মূর্তিকে যুগলকে দেখা যায় না এবং ছিন্নমস্তা রক্তবর্ণা।

"ছিন্নমস্তা তন্ত্র" গ্রন্থের বর্ণনা অনুযায়ী, দেবী কামদেবের উপর উপবিষ্টা, দণ্ডায়মানা নন। সেই সঙ্গে দেবী ত্রিনয়না এবং কপালে সর্পবেষ্টিত রত্নশোভিতা। তার স্তনযুগল পদ্মবিভূষিত। "তন্ত্রসার" গ্রন্থের একটি বর্ণনা অনুযায়ী, দেবী নিরাকারা ও নিজ নাভিদেশে উপবিষ্টা। কথিত আছে, এই মূর্তিটি কেবল ধ্যানচক্ষেই দেখা সম্ভব।

কোনো কোনো বর্ণনায় ছিন্নমস্তা চতুর্ভূজা। এক্ষেত্রে দেবীর পদতলে যুগলকে দেখা যায় না। তিনি তৃণক্ষেত্রের উপর উপবিষ্টা। তার দক্ষিণ হস্তদ্বয়ের উপরের হস্তে রক্তমাখা তরবারি ও নিচের হস্তে ব্রহ্মার ন্যায় একটি শ্মশ্রুমণ্ডিত ছিন্নমুণ্ড; বাম হস্তদ্বয়ের উপরের হস্তে নিজ ছিন্ন মুণ্ড এবং নিচের হস্তে রক্তময় নরকপাল। দুই নরকঙ্কাল তার দুই সহচরী। তারা রক্তপানরতা। দুটি শৃগাল দেবী ও ব্রহ্মার মুণ্ডের রক্তপান রত।

গবেষক ভ্যান কুইজের মতে, ছিন্নমস্তার মূর্তিকল্পে বীর ও ভয়ানক রসের প্রতিফলন ঘটেছে। যুগলমূর্তিটি শৃঙ্গার রসের প্রতিফলন। মূর্তির প্রধান বিষয় হল নিজ ছিন্নমুণ্ডের রক্ত উৎসর্গ ও পান এবং যুগল মর্দন।
সঠিক অনুচ্ছেদ শিরোনাম কোনটি?
titleA. পূজা
titleB. মূর্তিতত্ত্ব
titleC. কিংবদন্তি ও শাস্ত্রোল্লেখ
titleD. উৎস
উত্তর: titleB
১৯৬৯ সালের ০৭ জুন ফকিরহাট পুলিশ স্টেশন স্থাপিত হয়। ১৯৮৩ সালের ১ আগস্ট ফকিরহাটকে মান উন্নিত থানা হিসাবে পরিগণিত করা হয়। উপজেলার নামকরণ সম্পর্কে সঠিকভাবে কিছুই জানা যায় না। তবে জনশ্রুতি আছে যে, ফকির মঙ্গল শাহ্ নামে এক আধ্যাতিক মুসলিম সাধক ভৈরব নদীর দক্ষিণ তীরে পুলিশ স্টেশনের কাছে তার আস্তানা তৈরী করেন। জানা যায় যে, অলৌকিক ঐশ্বরিক ক্ষমতার অধিকারী ছিলেন এই সাধক পুরষ। কালে কালে তার আস্তানাকে কেন্দ্র করে দোকান পাট বসতে থাকে। কালক্রমে তা বৃদ্ধি ও প্রসার লাভ করে হাটে রুপান্তরিত হয়। ফকিরের আস্তানাকে কেন্দ্র করে গড়ে উঠা এই হাট পরবর্তীতে ফকিরহাট নামে পরিচিতি লাভ করে।

সঠিক অনুচ্ছেদ শিরোনাম কোনটি?
titleA. ইতিহাস
titleB. ঐতিহাসিক স্থাপনা ও স্থান
titleC. বিবিধ
titleD. প্রশাসনিক এলাকা
উত্তর: titleA
১৯০০ সালের পর ম্যাগাজিন প্রচুর জনপ্রিয়তা লাভ করে ।১৯২০ সালে কিছু ম্যাগাজিন লক্ষাধিক পাঠকের কাছে প্রিয় হতে শুরু করে । এই জনপ্রিয়তার কারণ তৎকালীন সময়ের প্রচারণা ব্যবস্থার উন্নতি। তাছাড়া রাজনৈতিক অবস্থার অস্থিতিশিলতা এবং ব্যবসার বিপুল প্রসারণ ম্যাগাজিনের জনপ্রিয়তার কারণ হতে সাহায্য করে । শিশুশ্রম, দারিদ্র নানা সামাজিক সমস্যার চিত্র ফুটিয়ে তোলার কারণেও ম্যাগাজিন ব্যপক সারা ফেলতে শুরু করে ।

সঠিক অনুচ্ছেদ শিরোনাম কোনটি?
titleA. প্রগতিশীল যুগ (১৮৯০ - ১৯২০)
titleB. ম্যাগাজিনের ইতিহাস
titleC. কন্ট্রোলড সার্কুলেশন
titleD. বিতরণ
উত্তর: titleA
১৯২৫ সালের ১ সেপ্টেম্বর কাহলো এবং তার প্রেমিক আলেজান্দ্রো গমেজ আরিয়াস স্কুল থেকে বাড়ি যাচ্ছিলেন যখন তারা যে বাসে চড়েছিলেন, সেটার সাথে অন্য গাড়ির সংঘর্ষ হয়। এই দুর্ঘটনায় বেশ কয়েক জন মারা গিয়েছিল এবং কাহলোর পাঁজর, তার পা এবং ঘারের হাড় উভয়ই ভেঙেছিল। তিনি প্রায় ২ মাস হাসপাতালে ভর্তি ছিলেন। দুঘটনার ফলে তার ৩টি কশেরুকা নড়ে যায়।

দুর্ঘটনার পরে তার স্বপ্ন ভেঙ্গে যায় এবং চিকিৎসকের পর্যাবেক্ষনে থাকেন। ১৯২৭ সালে তিনি কিছুটা সুস্থ হন এবং স্কুলের পুরোনো বন্ধুদের নিয়ে ছাত্র রাজনীতিতে যুক্ত হন। তিনি মেক্সিকান কমিউনিস্ট পার্টিতে যুক্ত হয়ে সক্রিয়ভাবে কাজ শুরু করেন। ১৯২৮ সালের জুনে মোডোটির একটি পার্টিতে কাহলোর সাথে ডিয়েগো রিভেরার পরিচয় হয়। ১৯২৮ সালের জুনে পার্টির ডিয়েগো রিভেরারের সাথে তার পরিচয় হয়। ১৯২৯ সালে ২১শে আগস্ট কাহালো ও রিভেরা দুজনে বিবাহ করেন।

সঠিক অনুচ্ছেদ শিরোনাম কোনটি?
titleA. শৈশব
titleB. ছবির ধরণ ও প্রভাব
titleC. মৃত্যু
titleD. দুর্ঘটনা, রাজনৈতিক সক্রিয়তা ও বৈবাহিক জীবন
উত্তর: titleD
দক্ষিণ আফ্রিকার জোহেন্সবার্গে গ্রেইম স্মিথ জন্মগ্রহণ করেন। তারা বাবার নাম "গ্রাহাম" এবং মা "জেনেট"। জোহেন্সবার্গের কিং এডওয়ার্ড সেভেন স্কুল স্কুলে পড়াশোনা করেন। দক্ষিণ আফ্রিকা অনূর্ধ্ব-১৯ দলের পক্ষ হয়ে তিনটি টেস্ট এবং সাতটি একদিনের আন্তর্জাতিক ক্রিকেট খেলায় অংশগ্রহণ করেন। তন্মধ্যে পাঁচটি একদিনের আন্তর্জাতিক ক্রিকেট খেলা ছিল আইসিসি অনূর্ধ্ব-১৯ ক্রিকেট বিশ্বকাপ প্রতিযোগিতার। টেস্ট খেলায় তিনি একটি সেঞ্চুরি ও একদিনের আন্তর্জাতিক ক্রিকেটে পাঁচটি অর্ধ-শতক করেন। এ অসাধারণ ক্রীড়ানৈপুণ্যের জন্যে গ্রেইম স্মিথ ২০০১-০২ মৌসুমে দক্ষিণ আফ্রিকার বর্ষসেরা ক্রিকেটারের পুরস্কার লাভ করেছিলেন।

সঠিক অনুচ্ছেদ শিরোনাম কোনটি?
titleA. খেলোয়াড়ী জীবন
titleB. বিতর্ক
titleC. প্রারম্ভিক জীবন
titleD. ব্যক্তিগত জীবন
উত্তর: titleC
মানুষের বসবাসের স্থানে সাধারণত জ্বীন থাকে না। তারা মানুষের পরিত্যক্ত স্থানে থাকতে পছন্দ করে। তাদের অধিকাংশই মানুষের কাছ থেকে দুরে নির্জন এলাকায় বসবাস করে। তবে কিছু প্রজাতির জ্বীন মানুষের সাথে লোকালয়ে থাকে, যেমনঃ ক্বারীন জ্বীন। এক হাদিস থেকে জানা যায়, জ্বীনেরা নোংরা ও গন্ধময় জায়গায় থাকতে পছন্দ করে, যেখানে মানুষরা ময়লা এবং খাবারের উচ্ছিষ্ট অংশ ফেলে রাখে। পায়খানা এবং প্রস্রাব করার জায়গাগুলোতে জ্বীনদের অবাধ বিচরণ। জায়েদ বিন আরকাম বর্ণিত হাদীস থেকে জানা যায়, রাসুল বলেছেন- “এই জায়গাগুলোতে (পায়খানা এবং প্রস্রাব করার জায়গা) জ্বীন এবং শয়তানরা অবাধে বিচরণ করে। তোমাদের মধ্যে যেই এই স্থানগুলোতে যাবে, সে যেন বলে- ‘আমি আল্লাহর কাছে পুরুষ এবং মহিলা শয়তানের থেকে আশ্রয় প্রার্থনা করছি’।” (আহমেদ ইবনে হাম্বল, ‘পবিত্রতা’ খন্ড, ৪/৩৬৯)

সঠিক অনুচ্ছেদ শিরোনাম কোনটি?
titleA. গঠন অনুযায়ী
titleB. অন্যান্য ধর্মে জিন সংক্রান্ত বিশ্বাস
titleC. বাসস্থান
titleD. খ্রিস্টান ধর্ম
উত্তর: titleC
১৯৭১ সালের মহান মুক্তিযুদ্ধে সক্রিয়ভাবে অংশগ্রহণ করেন। উইং কমান্ডার এম. কে. বাশারের অধীনে ছিলেন। সৈয়দ নজরুল ইসলামের ইচ্ছে অনুযায়ী সেক্টর কমান্ডার বিমানবাহিনীর হওয়ায় মুক্তিযুদ্ধে তিনি ৬নং সেক্টরের অধীনে রংপুর অঞ্চলে যুদ্ধ করেছিলেন।

১৫ মে, ১৯৭১ তারিখে মুক্তিযুদ্ধ থেকে বদলী হয়ে ঢাকার বিমানবাহিনীতে যোগদানের জন্য রেকর্ড অফিসের এডজুটেন্ট নূরুল ইসলামের কাছে যান। কিন্তু, পাকিস্তান বিমানবাহিনী থেকে বাধ্যতামূলকভাবে অবসর প্রদান করায় তিনি যোগদান গ্রহণ করেননি। তবে তিনি মুভমেন্ট অর্ডারে লিখে দিয়েছিলেন যে, ‘রিপোর্টেড টু বিএএফ এইচকিউ ফর জয়েনিং বাট একর্ডিং টু এক্সিসটিং পলিসি হি ইজ নট এলিজেবল ফর রি-এনরোলম্যান্ট’।

বাংলাদেশের স্বাধীনতা লাভের পর বঙ্গবন্ধুর পরামর্শক্রমে তিনি তেজগাঁওয়ের সরকারী মটর ভেহিক্যাল ওয়ার্কশপে ম্যানেজার হিসেবে যোগ দেন। ১৯৭৫ সালে ১৫ আগস্ট পর্যন্ত তিনি ঐ পদে কর্মরত ছিলেন। এরপর তিনি বেশ কয়েকটি বৈদেশিক প্রতিষ্ঠানের চাকুরী করেছেন।

সঠিক অনুচ্ছেদ শিরোনাম কোনটি?
titleA. কর্মজীবন
titleB. মুক্তিযুদ্ধে অংশগ্রহণ
titleC. ব্যক্তিগত জীবন
titleD. আগরতলা মামলা
উত্তর: titleB
এই বিদ্যালয়ে তিনটি বিজ্ঞানাগার, একটি লাইব্রেরী, একটি কম্পিউটার ল্যাবরেটরি, একটি ব্যায়ামাগার ও কর্মশালা কক্ষ রয়েছে। পদার্থবিদ্যা, রসায়ন ও জীববিদ্যার প্রায়োগিক পাঠসমূহ সাধারণত বিজ্ঞানাগারে পড়ানো হয়। বিদ্যালয়ে একটি ঘাট বাঁধানো পুকুর রয়েছে যাতে ইতিপূর্বে প্রতি বছর সাঁতার প্রতিযোগিতার আয়োজন করা হত। বিদ্যালয়ের মূল ভবনে বড় একটি হলঘর আছে যেখানে সভা, সাংস্কৃতিক উতসব, বিভিন্ন প্রতিযোগিতা(যেমন; চিত্রাঙ্কন, বিতর্ক, রচনা লিখন, বিজ্ঞান মেলা, সঙ্গীত ইতাদি) আয়োজিত হয় এবং প্রতি বছর ইনডোর গেম্সের আয়োজন হয়। এছাড়া দূরবর্তী ছাত্রদের জন্য বিদ্যালয়ের অদূরে একটি ছাত্রাবাস রয়েছে (বর্তমানে র‍্যাব-১২ এর তত্ত্বাবধানে আছে)।

সঠিক অনুচ্ছেদ শিরোনাম কোনটি?
titleA. সহশিক্ষা কর্মসূচী
titleB. শিক্ষা সুবিধাসমূহ
titleC. ভর্তি
titleD. ফলাফল
উত্তর: titleB
১৯৬৪ সালের সেপ্টেম্বরে ইনডিয়ান পিনাল কোডের ১২০বি, ২৯২ এবং ২৯৪ ধারায় ১১ জন হাংরি আন্দোলনকারীর বিরুদ্ধে গ্রেপ্তারি পরোয়ানা জারি হবেছিল । তারা হলেন: সমীর রায়চৌধুরী, মলয় রায়চৌধুরী, দেবী রায় , সুভাষ ঘোষ , শৈলেশ্বর ঘোষ , প্রদীপ চৌধুরী, উৎপলকুমার বসু, রামানন্দ চট্টোপাধ্যায়, বাসুদেব দাশগুপ্ত, সুবো আচার্য এবং সুবিমল বসাক । এঁদের মধ্যে প্রথম ছয়জনকে গ্রেপতার করা হয় এবং কলকাতার ব্যাংকশাল কোর্টে তোলা হয় । মলয় রায়চৌধুরীকে হাতে হাতকড়া এবং কোমরে দড়ি বঁধে রাস্তায় হঁটিয়ে নিয়ে যাওয়া হব চোর-ডাকাতদের সঙ্গে । মকদ্দমার ফলে উৎপলকুমার বসু অধ্যাপনার চাকরি থেকে বরখাস্ত হন, প্রদীপ চৌধুরী রাসটিকেট হন বিশ্বভারতী থেকে, সমীর রায়চৌধুরী সরকারি চাকরি থেকে সাসপেন্ড হন, সুবিমল বসাক ও দেবী রায়কে কলকাতার বাইরে বদলি করে দেয়া হয়, সুবো আচার্য ও রামানন্দ চট্টোপাধ্যায় ফেরার হয়ে যান । অনেকে হাংরি আন্দোলন ভয়ে ত্যাগ করেন । লালবাজারের কনফারেন্স রুমে মলয় রায়চৌধুরী এবং সমীর রায়চৌধুরীকে জেরা করেন একটি ইনভেসটিগেটিং বোর্ড যার সদস্যরা ছিলেন স্বরাষ্ট্র দপতর, পুলিশ প্রশাসন, কেন্দ্রীয় গোয়েন্দা বিভাগ, ভারতীয় সেনার প্রতিনিধিরা এবং পশ্চিমবঙ্গের আ্যাডভোকেট জেনারাল । ১২০বি ধারাটি ছিল ষড়যন্ত্রের, এবং সেকারণে প্রত্যেক হাংরি আন্দোলনকারী সম্পর্কে ডোসিয়ার খুলে ফেলেছিলেন কলকাতা গোয়েন্দা বি্ভাগ । গ্রেপতারের সময়ে প্রত্যেকের বাড়ি লণ্ড-ভণ্ড করা হয়েছিল । বইপত্র, ডায়েরি, টাইপরাইটার, ফাইল, পান্ডুলিপি, কবিদের চিঠির সংগ্রহ ইত্যাদি যেগুলো পুলিশ নিয়ে গিয়েছিল তা আর তারা ফেরত পাননি ।

সঠিক অনুচ্ছেদ শিরোনাম কোনটি?
titleA. আন্দোলনের প্রসার
titleB. কয়েকটি বহুচর্চিত ইশতাহার
titleC. হাংরি আন্দোলন নিয়ন্ত্রণ
titleD. সিনেমায় হাংরি আন্দোলন
উত্তর: titleC
রাজা হুসেইন ১৯৫৩ থেকে ১৯৯৯ সাল পর্যন্ত জর্দান শাসন করেন। তিনি শাসন করার সময় বেশ কিছু বাধার সম্মুখীন হয়েও সেগুলোকে মোকাবিলা করেন। তিনি সশস্ত্র বাহিনীর আনুগত্য ও আস্থা অর্জন করেন। জর্দানি ও জর্দানের ফিলিস্তিনি জনগোষ্ঠীর নিকট একতা ও স্থিতিশীলতার প্রতীক হিসেবে তিনি গ্রহণযোগ্য হয়ে উঠেন। রাজা হুসেইন ১৯৮৯ সালে সামরিক আইন বন্ধ ঘোষণা করেন। পশ্চিম তীর ইসরাইলের নিকট হারানোর পর দেশের স্থিতিশীলতা রক্ষার্থে সব রাজনৈতিক দলের উপর নিষেধাজ্ঞা প্রদান করা হয়। রাজা হুসেইন রাজনৈতিক দলের উপরের এ নিষেধাজ্ঞা তুলে দেন। ১৯৮৯ ও ১৯৯৩ সালে জর্দান সুষ্ঠু, নিরপেক্ষ সংসদীয় নির্বাচন অনুষ্ঠান করে। সাংবিধানিক আইনে বিতর্কিত পরিবর্তন আনার জন্য ইসলামবাদী দলগুলো ১৯৯৭, ২০১১ ও ২০১৩ সালের নির্বাচন প্রত্যাখ্যান করে।

সঠিক অনুচ্ছেদ শিরোনাম কোনটি?
titleA. বিচার বিভাগ
titleB. দুর্নীতি
titleC. রাজনৈতিক পরিস্থিতি
titleD. প্রশাসনিক বিভাগ
উত্তর: titleC
কাপুতোভা নির্বাচনের প্রথম দফায় ১৬ই মার্চ, ২০১৪ সালে ৪০.৫৭% ভোট পেয়ে জিতেছিল। তারপরে তিনি ৩০ শে মার্চ ২০১৯-তে দ্বিতীয় রান-রাউন্ডে প্রায় দ্বিতীয় স্থান অধিকারী তার প্রতিপক্ষ মারোয়ে শেফোভিয়াকে প্রায় ৫৮% থেকে ৪২% পরাজিত করেছিলেন। স্লোভাকিয়ায় এই ধরনের নির্বাচনের যে কোনও দফায় ভোটগ্রহণের জন্য দ্বিতীয় দফায় মাত্র ৪১.৭৯% ভোট ছিল সবচেয়ে কম। । 

সঠিক অনুচ্ছেদ শিরোনাম কোনটি?
titleA. এলজিবিটি অধিকার
titleB. রাজনৈতিক অবস্থান
titleC. প্রেসিডেন্সি
titleD. প্রাথমিক কর্মজীবন
উত্তর: titleC
ভোগমণ্ডপটিও একটি পীঢ়া দেউল। এটির উচ্চতা । এটি বর্গাকার। এর প্রতিটি দিক । এই মণ্ডপটি একটি উঁচু বেদীর উপর দাঁড়িয়ে আছে। বাইরের দেওয়ালের পাঁচটি অংশই অলংকৃত। ভোগমণ্ডপের উপর একটি ছোটো শিখর দেখা যায়। ভিতরের দেওয়ালের পশ্চিম অংশের কুলুঙ্গিগুলিতে অষ্টভূজ গণেশ ও ষড়ানন কার্তিকের মূর্তি দেখা যায়। ভোগমণ্ডপেও চার দিকে চারটি দরজা দেখা যায়। প্রতি দরজায় দুইজন দ্বাররক্ষিণীর মূর্তি রয়েছে। পূর্ব দিকের দরজাটি মন্দিরের প্রধান প্রবেশদ্বার হিসেবে ব্যবহৃত হয়।

ভোগমণ্ডপের প্রবেশপথের বাইরে একটি গজসিংহ (বিমলার বাহন) দেখা যায়। এই মূর্তিটি একটি হাতির মূর্তির উপর বিজয়ীর ভঙ্গিতে দাঁড়িয়ে আছে। এটি অশুভ শক্তির বিরুদ্ধে শুভশক্তির জয়ের প্রতীক। এই অংশের উপরে একটি চ্যাপ্টা ছাঁদ রয়েছে।

সঠিক অনুচ্ছেদ শিরোনাম কোনটি?
titleA. বিমান
titleB. ভোগমণ্ডপ
titleC. ধর্মীয় গুরুত্ব
titleD. স্থাপত্য
উত্তর: titleB
প্রতিটি অনুষদের নিজস্ব গ্রন্থাগার বা লাইব্রেরী রয়েছে। এখানে ছাত্র/ছাত্রীদের জন্য রয়েছে উন্নতমানরে পাঠাগার। নতুন সিলবোসের পাঠ্যপুস্তক সহ মোট পুস্তকের সংখ্যা প্রায় ১১০০০ সংগ্রহে রয়েছে। বই বাসায় নিয়ে পড়ার ব্যবস্থা রয়েছে। নির্দিষ্ট সময়ে বই ফেরত না দিলে বইয়ের জরিমানা প্রদান করতে হয়। বিশাল এই গ্রন্থাগারটির অবস্থান ভবনের নিচতলায়।

সঠিক অনুচ্ছেদ শিরোনাম কোনটি?
titleA. বিভাগ ও অনুষদসমূহ
titleB. আবাসিক ব্যবস্থা
titleC. ঐতিহ্য
titleD. লাইব্রেরী
উত্তর: titleD
তৌফিক আল্লাবি উচ্চশিক্ষা গ্রহণের সময় তার এবং বৈদ্যুতিক তারের কারখানাটি প্রতিষ্ঠা করেছিলেন যা মার্বেল, কংক্রিট এবং পিভিসি সহ বিভিন্ন কাঁচামাল তৈরি করে। তাঁর কারখানাগুলি ১৯৯৭ সালে ইরাকি সরকার বাজেয়াপ্ত করেছিল। আল্লাভি ইংল্যান্ডে সিরিয়াল বার কারখানা এবং একটি সফ্টওয়্যার সংস্থা খুঁজে পেয়েছিল এবং লেবানন, মরক্কো এবং যুক্তরাজ্যের রিয়েল এস্টেট মার্কেটে সম্পত্তি বিকাশে কাজ করার জন্য গিয়েছিল। 

সঠিক অনুচ্ছেদ শিরোনাম কোনটি?
titleA. রাজনীতি
titleB. ব্যবসায়ী
titleC. ইন্টারফেইথ ইন্টারন্যাশনাল
titleD. শিক্ষা জীবন
উত্তর: titleB
ইসলামে আল-আকসা মসজিদ খুবই গুরুত্বপূর্ণ। তারা বিশ্বাস করে যে ,এটি পৃথিবীতে নির্মিত দ্বিতীয় মসজিদ যা মসজিদুল হারামের পরে নির্মিত হয়। কুরআনে মিরাজের ঘটনা উল্লেখ করার সময় এই স্থানের নাম নেয়া হয়েছে।রাশিদুন খিলাফত এর পরেও ইসলামি পণ্ডিতরা একে ঐতিহ্যগতভাবে "আল-ইসরা " বলে উল্লেখ করত (যেহেতু সূরা বনী ইসরাঈল (রাত্রির যাত্রা) এ এটিকে উল্লেখ করা হয়েছে) । এই সুনির্দিষ্ট আয়াতটি  ইসলামে "আল-আকসা" এর গুরুত্বকে প্রতিষ্ঠিত করেছে । এই আয়াতটিতে বলা হয়েছে " পবিত্র ও মহিমময় তিনি  যিনি তাঁর বান্দাকে রাতারাতি  ভ্রমণ করিয়েছেন (মক্কার) মাসজিদুল হারাম হতে (ফিলিস্তীনের) মাসজিদুল আকসায় "।   এই আয়াতটির অনুবাদ ও ব্যাখ্যায় প্রায় সব পণ্ডিতই সুনির্দিষ্টভাবে "আল-আকসা" ও "মসজিদ আল-হারাম" উল্লেখ করেছেন  এবং বর্ণিত "আল- আকসা" টি যে "জেরুজালেমে " অবস্থিত "আল-আকসা" টিই তা নিশ্চিত করেছেন (ড. মুজিবুর রহমান ,মহসিন খান,আব্দুল হামিদ ফাইজী ও অধ্যাপক মোজাম্মেল হকের বঙ্গানুবাদেও তাই )।

আরবি (  إِسْراءٌ ) শব্দের অর্থ হল , "রাতে নিয়ে যাওয়া "। পরে ( لَيْلًا ) শব্দটি উল্লেখ করে রাতের অল্প একটি সময়ের কথা বোঝানো হয়েছে যার জন্য  ( لَيْلًا ) (অনির্দিষ্ট) ব্যবহার করা হয়েছে (রাতের এক অংশে অথবা সামান্য অংশে )। দূরত্বকে বলা হয় ( أَقْصَى)।   ‘আল-বাইতুল মুকাদ্দাস’ বা ‘বাইতুল মাকদিস’ ফিলিস্তীন এর কদস অথবা জেরুজালেম বা (পুরাতন নাম) ঈলীয়া শহরে অবস্থিত।  এবং সে সময়ের বাহনে মক্কা থেকে ক্বুদ্‌স  শহরে যেতে ৪০ দিন লাগত সেকারণে  ‘মাসজিদুল আকসা’ (দূরতম মসজিদ) বলা হয়েছে। মুফাসসিরগন এই  আয়াতের ব্যাখ্যায় বলেছেন যে , এটি ছিল বনি ইসরাইলের দাওয়াত ও তাবলিগের জায়গা এবং নামাযের কেবলা, যা মুসলমানদের কাছেও সম্মানিত ও পবিত্র ।

অন্যান্য মুসলমান পণ্ডিতরা হারাম আস শরীফ এর কার্যক্রম বিস্তারিত জানার জন্য তোরাহ্ (আরবিতে তাওরাত বলা হয় ) ব্যবহার করেছিলেন। 

সঠিক অনুচ্ছেদ শিরোনাম কোনটি?
titleA. প্রবেশাধিকার
titleB. ইসলামে ধর্মীয় গুরুত্ব
titleC. বর্তমান অবস্থা
titleD. অভ্যন্তরভাগ
উত্তর: titleB